המידע החדש שנחשף אליו האדם אם כן, יכול להעלותו ולמקמו ברמה חברתית חדשה, המתחייב ממנה קוד חברתי חדש על כל הנגזר ממנו. עובדת היווצרות שטח-מת שמשחקים בו כל קלי הדעת- אינה מכסה את השטח החי והפעיל שנוצר זה עתה, כתוצאה מהמידע החדש שזרם בשופרות. בזמן מן הזמנים ניסתה החברה לבלום חלק מהשחקנים הנלוזים על משטח השטח-מת, וזאת ע"י חקיקת חוקים שעיגנו אותם בחוקי החברה, כמו חוק עבודה זרה, אולם ניסיון זה נבלם ונחתך באיבו, אם זה בגלל הקושי בצביעת שטחים מתים, אם זה בגלל הקושי העצום שהערימו הנצלנים והשחקנים למיניהם על החברה, או אם זה בגלל רדידות החברה עצמה, שבעוונותינו הרבים כבר אינה מבחינה בין שטח-מת לשטח חי ופועם.